****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ**

Γενική Διεύθυνση Οικονομικών και  **ΠΡΟΣ: Κάθε ενδιαφερόμενο**

Διοικητικών Υπηρεσιών

Διεύθυνση Προμηθειών & Διοικητικής Μέριμνας

Τμήμα Διαγωνισμών & Συμβάσεων

Πληρ.: Έλενα Βλάχου

🕾 210 909 8423

Ε-mail: e.vlachou@mindigital.gr

**Θέμα: «Διενέργεια απευθείας ανάθεσης και πρόσκληση για την υποβολή προσφορών για την** **παροχή υπηρεσιών επισκευής καθισμάτων εργασίας και επίπλων γραφείου της Γενικής Γραμματείας Πληροφοριακών Συστημάτων και Δημόσιας Διοίκησης του Υπουργείου Ψηφιακής Διακυβέρνησης** (**CPV:** **50850000-8)».**

‘Έχοντας υπόψη:

1. Το ν. 4727/2020 (Α΄184) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις.» (Α’ 184). (όπου έχει εφαρμογή)
2. το v. 4623/2019 «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα» (Α΄134) (όπως τροποποιήθηκε και ισχύει)
3. το v. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α΄133).
4. το v. 4635/2019 «Επενδύω στην Ελλάδα και άλλες διατάξεις» (Α’ 167).
5. το v. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως ισχύει, (Α΄ 147).
6. το v. 4270/2014 (Α' 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις».
7. το π.δ. 40/2020 «Οργανισμός του Υπουργείου Ψηφιακής Διακυβέρνησης» (Α΄85).
8. το π.δ. 81/2019 «Σύσταση συγχώνευση, μετονομασία και κατάργηση Υπουργείων και καθορισμός των αρμοδιοτήτων τους –Μεταφορά υπηρεσιών και αρμοδιοτήτων μεταξύ Υπουργείων», (Α΄119).
9. το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών», (Α΄121).
10. το π.δ. 84/2019 «Σύσταση και κατάργηση Γενικών Γραμματειών και Ειδικών Γραμματειών/Ενιαίων Διοικητικών Τομέων Υπουργείων», (Α΄123).
11. την υπ’ αριθμ. Υ6/2019 Απόφαση του Πρωθυπουργού «Ανάθεση αρμοδιοτήτων στον Υπουργό Επικρατείας», (Β΄2902).
12. Την υπ. αριθμ. 300/2019 Απόφαση του Πρωθυπουργού και Υπουργού Επικρατείας «Διορισμός

Μετακλητού Γενικού Γραμματέα Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης» (Υ.0.Δ.Δ.592).

1. την υπ. αριθμ. ΓΔΟΔΥ/ΔΔΥ/1662 Απόφαση του Υπουργού Επικρατείας (Μεταβίβαση του δικαιώματος υπογραφής «Με εντολή Υπουργού» στον Γενικό Γραμματέα Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (Β’ 4595).
2. το υπ’ αριθμ. **28033 ΕΞ 2020 08-10-2020 (ΑΔΑΜ:20REQ007643194)** πρωτογενές αίτημα σχετικά με την έγκριση δαπάνης για την «**Επισκευή καθισμάτων εργασίας και επίπλων γραφείου»** της Γενικής Γραμματείας Πληροφοριακών Συστημάτων και Δημόσιας Διοίκησης του Υπουργείου Ψηφιακής Διακυβέρνησης.
3. το υπ’ αριθμ. **30889 ΕΞ 2020 04-11-2020**  τεκμηριωμένο αίτημα της Υπηρεσιακής Γραμματέως του Υπουργείου Ψηφιακής Διακυβέρνησης σχετικά με την έγκριση δαπάνης για την παροχή υπηρεσιών επισκευή καθισμάτων εργασίας και επίπλων γραφείου της Γενικής Γραμματείας Πληροφοριακών Συστημάτων και Δημόσιας Διοίκησης του Υπουργείου Ψηφιακής Διακυβέρνησης.
4. την υπ’ αριθμ. **33162 ΕΞ 2020 24-11-2020 (ΑΔΑ: ΩΜ8Ζ46ΜΤΛΠ-5ΗΡ, ΑΔΑΜ: 20REQ007709462)** απόφαση δέσμευσης πίστωσης στον ΑΛΕ **2420389001** «Λοιπές αμοιβές και έξοδα συντηρήσεων και επισκευών», του **Ε.Φ. 1053/202/0000000** τουοικονομικού έτους 2020, η οποία καταχωρήθηκε στο Βιβλίο Εγκρίσεων και Εντολών του Τμήματος Εκκαθάρισης Δαπανών, Εκτέλεσης Προϋπολογισμού και ΠΔΕ της Δ/νσης Οικονομικής Διαχείρισης με **α/α: 82056**.

**Αποφασίζουμε**

Τη διενέργεια απευθείας ανάθεσης, κατόπιν διαβούλευσης και έρευνας αγοράς με έναν ή περισσότερους οικονομικούς φορείς της αγοράς, για τη σύναψη σύμβασης **για την** **παροχή υπηρεσιών «Επισκευής καθισμάτων εργασίας και επίπλων γραφείου της Γενικής Γραμματείας Πληροφοριακών Συστημάτων και Δημόσιας Διοίκησης» του Υπουργείου Ψηφιακής Διακυβέρνησης**, σύμφωνα με τα κάτωθι πληροφοριακά στοιχεία και τις τεχνικές απαιτήσεις του Παραρτήματος της παρούσας:

|  |  |
| --- | --- |
| **Αναθέτουσα Αρχή** | Υπουργείο Ψηφιακής ΔιακυβέρνησηςΔιεύθυνση Προμηθειών και Διοικητικής ΜέριμναςΤμήμα Διαγωνισμών και Συμβάσεων  |
| **Αντικείμενο** | Παροχή υπηρεσιών επισκευής καθισμάτων εργασίας και επίπλων γραφείου της Γενικής Γραμματείας Πληροφοριακών Συστημάτων και Δημόσιας Διοίκησης του Υπουργείου Ψηφιακής Διακυβέρνησης |
| **CPV**  | CPV ζητούμενων υπηρεσιών: **50850000-8** “Υπηρεσίες επισκευής & συντήρησης επίπλων”. |
| **Προϋπολογισμός Χωρίς ΦΠΑ** | 18.000,00 ευρώ |
| **Φ.Π.Α. 24%** | 4.320,00 ευρώ |
| **Προϋπολογισμός με ΦΠΑ** | 22.320,00 ευρώ |
| **Χρηματοδότηση** | Τακτικός Προϋπολογισμός Φορέας **1053/202/0000000** ΑΛΕ **2420389001** **«**Λοιπές αμοιβές και έξοδα συντηρήσεων και επισκευών» οικονομικού έτους 2020 Α.Π Ανάληψης **33162/24.11.2020** |
| **Διαδικασία Ανάθεσης** | Απευθείας Ανάθεση σύμφωνα με τις διατάξεις του άρθρου 118 του ν. 4412/2016, ως έχει τροποποιηθεί και ισχύει. |
| **Κριτήριο Ανάθεσης** | Η πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή)  |
| **Κρατήσεις** | 1.  Φόρος εισοδήματος, σύμφωνα με το άρθρο 64 του ν. 4172/2013 (Α’ 167), όπως ισχύει.2.  0,06% επί του καθαρού ποσού του τιμολογίου, υπέρ της Α.Ε.Π.Π., η οποία υπόκειται σε τέλος χαρτοσήμου 3% και εισφορά υπέρ ΟΓΑ, με ποσοστό 20% υπέρ του χαρτοσήμου, σύμφωνα με την υπ. αριθμ. 1191/14.03.2017 Κ.Υ.Α. (Β’ 969) και τον ν. 4412/2016 (Α’ 204).3. 0,07% επί του καθαρού συμβατικού τιμήματος, υπέρ της Ε.Α.Α.ΔΗ.ΣΥ, η οποία υπόκειται σε τέλος χαρτοσήμου 3% και εισφορά υπέρ ΟΓΑ, με ποσοστό 20% υπέρ του χαρτοσήμου, σύμφωνα με το ν. 4013/2011( Α’ 204). |
| **Δημοσιότητα** | Η παρούσα πρόσκληση θα αναρτηθεί: α) στο δικτυακό τόπο της ΓΓΠΣΔΔ [**www.mindigital.gr**](http://www.mindigital.gr) και [www.gsis.gr](http://www.gsis.gr) β) στο  Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ) [**www.eprocurement.gov.gr**](http://www.eprocurement.gov.gr/)         |

* Στο πλαίσιο της εφαρμογής των κατεπειγόντων μέτρων αντιμετώπισης της ανάγκης περιορισμού της διασποράς του κορωνοϊού COVID-19 και προκειμένου να αποφεύγεται ο συνωστισμός και ο συγχρωτισμός οι ενδιαφερόμενοι μπορούν να καταθέσουν τις προσφορές τους με ηλεκτρονικό ταχυδρομείο στη διεύθυνση: **oikonomikes@mindigital.gr****, έως τη Δευτέρα, 28/12/2020 και ώρα 17:00,** με θέμα **παροχή υπηρεσιών «ΕΠΙΣΚΕΥΗΣ ΚΑΘΙΣΜΑΤΩΝ ΕΡΓΑΣΙΑΣ ΚΑΙ ΕΠΙΠΛΩΝ ΓΡΑΦΕΙΟΥ ΤΗΣ ΓΕΝΙΚΗΣ ΓΡΑΜΜΑΤΕΙΑΣ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ ΚΑΙ ΔΗΜΟΣΙΑΣ ΔΙΟΙΚΗΣΗΣ»**
* Προσφορές που υποβληθούν μετά την ως άνω ημερομηνία και ώρα θεωρούνται **ΕΚΠΡΟΘΕΣΜΕΣ**, και δεν λαμβάνονται υπόψη στη διαδικασία επιλογής αναδόχου.
* Στο **επισυναπτόμενο** παράρτημα, το οποίο αποτελεί αναπόσπαστο μέρος της παρούσας Πρόσκλησης, αναφέρονται λεπτομερώς οι προδιαγραφές για τις ανωτέρω υπηρεσίες.
* Στις προσφορές θα πρέπει να δηλώνεται οποιαδήποτε άλλη λεπτομέρεια που αφορά τις συγκεκριμένες υπηρεσίες.
* Τηλέφωνα επικοινωνίας για διευκρινίσεις σχετικά με τις τεχνικές προδιαγραφές του έργου: κ. Σ. Δεμπεγιώτη, τηλέφωνο: 210- 4802680 και email: s.dempegioti@gsis.gr
* Κριτήριο ανάθεσης είναι η πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή) και προϋπόθεση υποβολής προσφοράς είναι η **διενέργεια αυτοψίας των υπό επισκευή επίπλων** κατόπιν συνεννόησης με το αρμόδιο Τμήμα **Β’ Λειτουργικής Μέριμνας & Διαχείρισης Υλικών** της **Δ/νσης Λειτουργίας Οριζόντιων Συστημάτων, Εκτυπώσεων, Λειτουργικής Υποστήριξης & Υποστήριξης Χρηστών**

**Μετά την αξιολόγηση των προσφορών**, η αναθέτουσα αρχή ειδοποιεί **εγγράφως** τον προσφέροντα, στον οποίο πρόκειται να γίνει η κατακύρωση **(«προσωρινό ανάδοχο»)**, να υποβάλει εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτόν, **τα αποδεικτικά έγγραφα νομιμοποίησης**, και τα πρωτότυπα ή αντίγραφα που εκδίδονται, σύμφωνα με τις διατάξεις του άρθρου 1 του ν. 4250/2014 (Α΄ 74) όλων των δικαιολογητικών κατακύρωσης, ως απόδειξη **της μη ύπαρξης** **λόγων αποκλεισμού**, όπως αναφέρονται στο άρθρο 73 του ν. 4412/2016 και ειδικότερα:

**1)** Απόσπασμα σχετικού μητρώου, **όπως ποινικό μητρώο**, ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Η υποχρέωση προσκόμισης του αφορά στον νόμιμο εκπρόσωπο της εταιρείας και σε όλα τα μέλη του Δ.Σ. της εταιρείας (σε περίπτωση Α.Ε.). Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.) και IKE ιδιωτικών κεφαλαιουχικών εταιρειών, η υποχρέωση αφορά στους διαχειριστές. Τα εν λόγω δικαιολογητικά θα πρέπει να έχουν εκδοθεί **έως τρεις (3) μήνες πριν από την υποβολή τους.**

**2)** Πιστοποιητικά που εκδίδονται από την αρμόδια αρχή από το οποίο να προκύπτει ότι ο προσωρινός ανάδοχος είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές σας υποχρεώσεις (**ήτοι ασφαλιστική και φορολογική ενημερότητα**). Τα εν λόγω δικαιολογητικά θα πρέπει **να είναι σε ισχύ κατά το χρόνο υποβολής τους**, άλλως, στην περίπτωση που δεν αναφέρεται χρόνος ισχύος, να έχουν εκδοθεί έως τρεις (3) μήνες πριν από την υποβολή τους.

**3)** Πιστοποιητικό που εκδίδεται από την αρμόδια αρχή από το οποίο να προκύπτει ότι ο προσωρινός ανάδοχος δεν τελεί σε μία από τις ακόλουθες καταστάσεις: **υπό πτώχευση ή έχετε υπαχθεί σε διαδικασία εξυγίανσης ή ειδικής εκκαθάρισης ή τελείτε υπό αναγκαστική διαχείριση από εκκαθαριστή ή από το δικαστήριο ή έχετε υπαχθεί σε διαδικασία πτωχευτικού συμβιβασμού ή έχετε αναστείλει τις επιχειρηματικές σας δραστηριότητες ή ότι βρίσκεστε σε οποιαδήποτε ανάλογη κατάσταση** προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Τα εν λόγω δικαιολογητικά θα πρέπει να έχουν εκδοθεί **έως τρεις (3) μήνες πριν από την υποβολή τους.**

**4)** Όλα τα απαραίτητα νομιμοποιητικά έγγραφα για **την απόδειξη της νόμιμης σύστασης και εκπροσώπησής** του προσωρινού αναδόχου. Τα δικαιολογητικά που αφορούν τα αποδεικτικά ισχύουσας εκπροσώπησης θα πρέπει να έχουν εκδοθεί **έως** **τριάντα (30) εργάσιμες ημέρες πριν από την υποβολή τους.**

 **ΜΕ ΕΝΤΟΛΗ ΥΠΟΥΡΓΟΥ**

**Ο ΓΕΝΙΚΟΣ ΓΡΑΜΜΑΤΕΑΣ ΠΛΗΡΟΦΟΡΙΑΚΩΝ**

 **ΣΥΣΤΗΜΑΤΩΝ ΔΗΜΟΣΙΑΣ ΔΙΟΙΚΗΣΗΣ**

 **ΔΗΜΟΣΘΕΝΗΣ ΑΝΑΓΝΩΣΤΟΠΟΥΛΟΣ**

**Εσωτερική Διανομή:**

Γενικός Γραμματέας Πληροφοριακών Συστημάτων Δημόσιας Διοίκησης

Γενική Διεύθυνση Οικονομικών και Διοικητικών Υπηρεσιών

Διεύθυνση Λειτουργίας Οριζόντιων Συστημάτων, Εκτυπώσεων, Λειτουργικής Υποστήριξης και Υποστήριξης Χρηστών

Τμήμα Β: Λειτουργικής Μέριμνας & Διαχείρισης Υλικών

**ΠΑΡΑΡΤΗΜΑ: ΤΕΧΝΙΚΕΣ ΠΡΟΔΙΑΓΡΑΦΕΣ**

**Συνοπτική περιγραφή της υπηρεσίας:**

CPV:  **50850000-8** “Υπηρεσίες επισκευής & συντήρησης επίπλων”

**Περιγραφή των ζητούμενων υπηρεσιών:**

Η Γ.Γ.Π.Σ.Δ.Δ. διαθέτει περίπου τετρακόσια (400) τροχήλατα καθίσματα εργασίας (βαρέως τύπου με μεταλλικούς σκελετούς) τα οποία καλύπτουν τις ανάγκες των υπαλλήλων που στεγάζονται στο κτίριο. Τα καθίσματα αυτά πληρούν τις προδιαγραφές των γενικών κανόνων σχεδίασης, καθώς προμηθεύτηκαν λαμβάνοντας υπόψη τη «μελέτη εργονομίας επίπλων για θέσεις εργασίας Η/Υ», που εκπονήθηκε από ειδικούς μελετητές για λογαριασμό του Υπουργείου μας και συνοδεύτηκαν από τα σχετικά πιστοποιητικά.

Η προμήθειά τους έγινε σταδιακά από το 1997 έως το 2001, χωρίς τη δυνατότητα ετήσιας συντήρησης λόγω έλλειψης σχετικής σύμβασης. Παρόλα αυτά εργασίες συντήρησης, όπου κρινόταν αναγκαίο, έχουν γίνει και στο παρελθόν.

Με την παρούσα σύμβαση θα ανατεθούν στον ανάδοχο υπηρεσίες επισκευής και συντήρησης **των** καθισμάτων και επίπλων γραφείου της ΓΓΠΣΔΔ τα οποία έχουν εκτεταμένες φθορές. Ο ακριβείς αριθμός των καθισμάτων και των επίπλων που τελικά θα επισκευαστούν θα προκύψει απολογιστικά, ανάλογα με τα ανταλλακτικά και τις εργασίες που θα απαιτηθούν κατά την επισκευή τους. Τα χαλασμένα έπιπλα σήμερα έχουν συγκεντρωθεί στις αποθήκες του κτιρίου της Γ.Γ.Π.Σ.Δ.Δ. (Θεσσαλονίκης και Χανδρή 1, Μοσχάτο).

Ο ανάδοχος θα πρέπει να αναφέρει στην προσφορά του και το κόστος ανά εργασία και ανά ανταλλακτικό. Προϋπόθεση για την υποβολή της προσφοράς είναι η **διενέργεια αυτοψίας των υπό επισκευή επίπλων** κατόπιν συνεννόησης με το αρμόδιο Τμήμα **Β’ Λειτουργικής Μέριμνας & Διαχείρισης Υλικών** της **Δ/νσης Λειτουργίας Οριζόντιων Συστημάτων, Εκτυπώσεων, Λειτουργικής Υποστήριξης & Υποστήριξης Χρηστών**

Ο συνολικός προϋπολογισμός της δαπάνης, για την επισκευή καθισμάτων και επίπλων, θα ανέλθει στο ποσό των δέκα οκτώ χιλιάδων ευρώ (18.000,00€), πλέον Φ.Π.Α. και θα βαρύνει τις πιστώσεις του Προϋπολογισμού του Υπουργείου Ψηφιακής Διακυβέρνησης, του Ειδικού Φορέα 1053-202-0000000 και ΑΛΕ 2420389001 του οικονομικού έτους 2020.

**Διάρκεια της σύμβασης**

Μέχρι περάτωσης των απαιτούμενων επισκευών και οριστικής παραλαβής των παρεχόμενων υπηρεσιών

**Παράδοση και πληρωμή:**

* Η δαπάνη εργασιών θα υπολογίζεται ανά εφαρμογή και θα βεβαιώνεται απολογιστικά.
* Έκδοση τιμολογίου παροχής υπηρεσιών, επί πιστώσει.
* Πληρωμή εφάπαξ η δε πληρωμή τους θα πραγματοποιείται μετά την οριστική παραλαβή τους από την αρμόδια Επιτροπή Παραλαβής. Στην πληρωμή του αναδόχου θα γίνεται παρακράτηση των νόμιμων κρατήσεων, όπως αυτές ισχύουν, και του φόρου εισοδήματος 8%.